In nomine sancte et individue Trinitatis. Ego Arducius, gratia Dei Gebennensis episcopus, tam presentibus quam successoris in perpetuum. Labilis [est] hominis memoria et plerumque bene ac salubriter acta perverse transmutantur, itaque paci ecclesiarum providentes quod vidimus et audivimus hoc testamur. Franciscus de Villeta, Giroldus, Willelmus, Petrus filii Petri, in manu nostra deposuerunt omnem calumpniam, querimoniam adversus domum Alpensem. Libera etiam et absoluta concesserunt omnia que eadem domus possedebat concessa ab antecessoribus eorum quocumque modo, dono helemosina, vadio, laudaverunt. Hocque sigilli nostri impressione munimus, eterna damnatione ligantes omnes qui hoc arte, vel dolo, vel vi aliqua violare vel mutare tentaverint. Testes Amedeus, comes Gebennensis, Amaldricus decanus, Pontius [Jaissa], Petrus de Ternie. Actum ab incarnationis Dominicæ millesimo centesimo septuagesimo secundo, indictione quinta.